**līgums Nr.** **NVA 2017/1/1.1-9.4/9**

**par darba aizsardzības un ugunsdrošības sistēmas nodrošināšanu un uzturēšanu, darba vides iekšējo uzraudzību visās Nodarbinātības valsts aģentūras struktūrvienībās visā Latvijas teritorijā**

2017.gada 13. septembrī, Rīgā

**Nodarbinātības valsts aģentūra**, reģistrācijas numurs 90001634668, juridiskā adrese: K.Valdemāra iela 38/1, Rīga, LV-1010, tās direktora p.i. Aigas Balodes personā, kura rīkojas saskaņā ar Labklājības ministrijas 2017.gada 18.augusta rīkojumu Nr.23.1-1-02/242 “Par ikgadējā atvaļinājuma un atvaļinājuma pabalsta piešķiršanu E.Simsonei”

(turpmāk – *Pasūtītājs*), no vienas puses un

**Sabiedrība ar ierobežotu atbildību “DARBA DROŠĪBAS CENTRS”**, reģistrācijas numurs 40003650884, tā valdes priekšsēdētāja Anda Ābeles personā, kurš darbojas uz statūtu pamata (turpmāk – *Izpildītājs*), no otras puses,

abi kopā turpmāk – *Līdzēji*, katrs atsevišķi – *Līdzējs*, pamatojoties uz Latvijas Republikas spēkā esošajiem normatīvajiem aktiem, *Pasūtītāja* veiktā iepirkuma “Darba aizsardzības un ugunsdrošības sistēmas nodrošināšana un uzturēšana, darba vides iekšējā uzraudzība visās Nodarbinātības valsts aģentūras struktūrvienībās visā Latvijas teritorijā” (identifikācijas numurs NVA 2017/1) (turpmāk – Iepirkums) rezultātiem un *Izpildītāja* piedāvājumu Iepirkumā, savstarpēji vienojoties, bez maldības, viltus un spaidiem noslēdz šādu līgumu (turpmāk – Līgums):

1. **Līguma priekšmets**

*Pasūtītājs* uzdod un *Izpildītājs* ar savu darbu un līdzekļiem veic darba aizsardzības un ugunsdrošības sistēmas nodrošināšanu un uzturēšanu un darba vides iekšējo uzraudzību (turpmāk – Pakalpojums) visās *Pasūtītāja* struktūrvienībās visā Latvijas teritorijā (Līguma 1.pielikums “Pakalpojumu sniegšanas objektu saraksts”) saskaņā ar *Izpildītāja* iesniegto Tehnisko-finanšu piedāvājumu Iepirkumā (Līguma 2.pielikums), kā arī atbilstoši Latvijas Republikā spēkā esošo normatīvo aktu prasībām un Līguma nosacījumiem.

1. **Līgumsumma un norēķinu kārtība**

2.1. Līguma ietvaros *Izpildītājs* sniedz Pakalpojumu par kopējo summu, kas Līguma darbības laikā nepārsniedz 22 314,00 *euro* (divdesmit divi tūkstoši trīs simti četrpadsmit *euro*) bez pievienotās vērtības nodokļa (turpmāk – PVN). PVN likme tiek piemērota atbilstoši Latvijas Republikā spēkā esošajiem normatīvajiem aktiem.

2.2. Līguma kopējā summā ietilpst visas ar Pakalpojuma izpildi saistītās izmaksas, tajā skaitā visas personāla izmaksas, administratīvās izmaksas, materiāli tehniskās bāzes nodrošinājuma izmaksas, nodokļi un nodevas, izņemot PVN, kā arī visas ar Pakalpojuma izpildi netieši saistītās izmaksas (dokumentu drukāšana, transporta pakalpojumi, elektronisko sakaru pakalpojumi u.c.) un visi iespējamie riski, kas saistīti ar sniegto pakalpojumu tirgus cenu svārstībām.

2.3. *Pasūtītājs* samaksu veic 15 darba dienu laikā pārskaitot attiecīgo naudas summu uz *Izpildītāja* norādīto bankas norēķinu kontu pēc pieņemšanas–nodošanas akta parakstīšanas par Līguma izpildes rezultātiem un uz *Izpildītāja* iesniegtā rēķina pamata saskaņā ar Tehniskā–finanšu piedāvājuma nosacījumiem.

2.4. *Izpildītāja* iesniegtajā Tehniskajā–finanšu piedāvājumā fiksētās cenas ir maksimāli pieļaujamās sniegto pakalpojumu cenas, par kādu *Izpildītājs* sniedz pakalpojumus visā Līguma darbības laikā no Līguma noslēgšanas brīža.

**3. Līguma izpildes kārtība**

3.1. *Izpildītājs* Pakalpojuma sniegšanai apņemas piesaistīt tikai tos speciālistus, kuri norādīti *Izpildītāja* iesniegtajā piedāvājumā Iepirkumā. Ja tādu iemeslu dēļ, kas atrodas ārpus attiecīgas *Izpildītāja* ietekmes (personāla pārejoša darbnespēja, darba attiecību pārtraukšana un tml. gadījumi), rodas nepieciešamība atsaukt vai aizstāt Līguma izpildē piesaistīto speciālistu, *Izpildītājs* to rakstveidā saskaņo ar *Pasūtītāju*, iesniedzot Līguma izpildē iesaistītā (-to) speciālista (-tu) kvalifikāciju apliecinošos dokumentus. *Izpildītājs* garantē, ka nomainītā piesaistītā speciālista kvalifikācija nebūs zemāka, kā Iepirkumā prasītā speciālista kvalifikācija.

3.2. Gadījumos, kad *Izpildītājs* veic Pakalpojuma izpildē piesaistītā speciālista nomaiņu, *Pasūtītājs* izvērtē iesniegtos dokumentus un rakstveidā sniedz atbildi *Izpildītājam* piecu darba dienu laikā no dokumentu saņemšanas brīža. *Izpildītājs* nodrošina, ka Pakalpojuma izpildē iesaistītā speciālista maiņas gadījumā, konkrētais speciālists Pakalpojumu uzsāk sniegt tikai pēc *Pasūtītāja* rakstveida saskaņojuma.

3.3. Ja *Pasūtītājs* uzskata, ka *Izpildītāja* piesaistītā speciālista darbība un pakalpojumu kvalitāte neatbilst Līguma nosacījumiem, *Pasūtītājam* ir tiesības, norādot argumentētus iemeslus, jebkurā Līguma izpildes laikā iesniegt *Izpildītājam* rakstveida pieprasījumu konkrētā speciālista atsaukšanai vai aizstāšanai ar citu, kuram ir iepirkuma nosacījumiem atbilstoša kvalifikācija un pieredze (pielīdzināma vai augstāka), savukārt *Izpildītājam* ir pienākums nekavējoties, bet ne vēlāk kā piecu darba dienu laikā, šādu *Pasūtītāja* pieprasījumu izpildīt. *Izpildītājam* nav tiesību pieprasīt papildu izmaksu segšanu, kas saistīta ar *Izpildītāja* piesaistītā speciālista pamatotu atsaukšanu vai aizstāšanu.

3.4. *Izpildītājs* pēc Līguma noslēgšanas 10 darba dienu laikā iesniedz *Pasūtītājam* Tehniskajam–finanšu piedāvājumam atbilstošu darbu izpildes kalendāro grafiku. *Pasūtītājs* ne vēlāk kā 10 darba dienu laikā veic *Izpildītāja* iesniegtā darbu izpildes kalendārā grafika izvērtēšanu un saskaņošanu, ja nav jāveic labojumi kalendārajā grafikā. Kalendārais grafiks kļūst par Līguma neatņemamu sastāvdaļu.

3.5. *Izpildītājs* līdz katra nākamā mēneša 5.datumam iesniedz *Pasūtītājam* parakstītu pieņemšanas–nodošanas aktu divos eksemplāros par iepriekšējā kalendārajā mēnesī sniegto Pakalpojumu.

3.6. *Pasūtītājs* pieņem Pakalpojumu, kas sniegti atbilstoši Līguma prasībām, parakstot pieņemšanas–nodošanas aktu, kuram pievienots Pakalpojuma izpildes rezultāts (ziņojums, pasākumu plāns, instrukcijas vai cits dokuments, kas minēts Tehniskajā-finanšu piedāvājumā), ne vēlāk kā 10 darba dienu laikā pēc tā saņemšanas. Ja *Pasūtītājs* uzskata, ka Pakalpojums nav sniegts atbilstoši Līguma nosacījumiem, tas ne vēlāk kā šajā punktā norādītajā termiņā, kas attiecas uz *Pasūtītāju*, iesniedz *Izpildītājam* rakstveida pretenziju.

3.7. Visus Līgumā un tā pielikumos minētos Pakalpojuma izpildes rezultātus *Izpildītājs* iesniedz *Pasūtītajam* rakstveidā vienā eksemplārā, kā arī elektroniskā formātā, nosūtot uz *Pasūtītāja* norādīto e-pasta adresi.

3.8. Pakalpojuma izpildes rezultāti, kurus *Izpildītājs* iesniedz *Pasūtītājam*, ir uzskatāmi par pieņemtiem, kad *Pasūtītājs* tos ir pārbaudījis, pieņēmis un parakstījis attiecīgu pieņemšanas–nodošanas aktu. Ja pretenzija netiek iesniegta Līguma 3.6.punktā minētajā termiņā, tiek pieņemts, ka *Pasūtītājs* pieņemšanas–nodošanas aktu ir parakstījis un ir pienākums veikt apmaksu saskaņā ar piestādīto rēķinu. Visi Līguma un tā pielikumos Pakalpojuma izpildes rezultāti neatkarīgi no tā iesniegtā formāta pēc pieņemšanas–nodošanas akta parakstīšanas kļūst par Pasūtītāja īpašumu.

3.9. Pēc *Pasūtītāja* pamatotu iebildumu saņemšanas par Pakalpojuma izpildes rezultātiem *Izpildītājs* novērš *Pasūtītāja* norādītos trūkumus piecu darba dienu laikā no iebildumu saņemšanas brīža un iesniedz Pakalpojumu izpildes rezultātus kopā ar jaunu pieņemšanas–nodošanas aktu, kurā norādīti novērstie trūkumi. Atkārtoti iesniegtos Pakalpojuma izpildes rezultātus *Pasūtītājs* izvērtē tādā pašā kārtībā, kā sākotnēji sagatavotos Pakalpojuma izpildes rezultātus.

**4. Līdzēju saistības, tiesības un atbildība**

4.1. *Izpildītājs* apņemas veikt Pakalpojumu saskaņā ar Līgumu.

4.2. *Izpildītājs* apņemas neizpaust informāciju, nepaturēt un nenodot trešajām personām dokumentus vai to kopijas, kas ir pieejami saistībā ar Pakalpojuma izpildi.

4.3. *Pasūtītājs* apņemas:

4.3.1. veikt samaksu Līguma 2.nodaļā noteiktajā kārtībā;

4.3.2. savlaicīgi veikt *Izpildītāja* izpildīto Pakalpojuma pieņemšanu un sniegt attiecīgus komentārus un papildinājumus vai pretenzijas Līgumā noteiktajā veidā un termiņos;

4.3.3. piecu darba dienu laikā sniegt *Izpildītājam* visu Līguma izpildei tieši nepieciešamo, *Izpildītāja* pieprasīto informāciju, kā arī informāciju, kuru *Pasūtītājs* vai *Izpildītājs* uzskatīs par nepieciešamu nodot Līguma izpildes sekmēšanai;

4.3.4. saskaņā ar Līgumā noteikto kārtību izskatīt *Izpildītāja* sagatavoto Pakalpojuma izpildes rezultātu atbilstību Līgumā un tā pielikumos noteiktajām prasībām un sniegt attiecīgus komentārus un papildinājumus vai pretenzijas, ja nepieciešams, Līgumā noteiktajā veidā un termiņos.

4.4. Atbildīgās kontaktpersonas no *Pasūtītāja* puses, kas uzrauga (koordinē) kvalitatīvu Līguma izpildi ir:

4.4.1. darba drošības jautājumos Personāla nodaļas speciāliste Diāna Avota, tālrunis: 67021841, e-pasta adrese: Diana.Avota@nva.gov.lv;

4.4.2. ugunsdrošības jautājumos Resursu pārvaldības nodaļas vadītāja Māra Rūtentāle, tālrunis: 67021802, e-pasta adrese: Mara.Rutentale@nva.gov.lv.

4.5. *Izpildītāja* atbildīgā kontaktpersona par kvalitatīvu Līguma izpildi ir Artūrs Neimanis, tālrunis: 29471663, e-pasta adrese: Arturs@osh.lv.

4.6. Parakstot Līgumu, *Līdzēji* apņemas nekavējoties rakstveidā informēt viens otru par jebkādām grūtībām Līguma izpildes procesā, kas varētu aizkavēt savlaicīgu Pakalpojuma sniegšanu un Līguma izpildi.

4.7. Ja viena *Līdzēja* saistību izpildes nokavējums (tikai tāds nokavējums, kas ietekmē otra *Līdzēja* iespējas izpildīt savas saistības) liedz otram *Līdzējam* veikt savlaicīgu saistību izpildi, tā izpilde tiek pagarināta par pirmā *Līdzēja* nokavēto laika posmu. Šādos gadījumos par to tiek informēts otrs *Līdzējs*. *Līdzējam*, kurš prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otra *Līdzēja* saistību izpildes nokavējuma faktu.

4.8. Parakstot Līgumu, *Līdzēji* apliecina, ka ir iepazinušies ar Līgumu un atzinuši to par saistošu un izpildāmu. *Izpildītājs* apliecina, ka tā rīcībā atrodas pietiekoši darbinieku un nepieciešamo materiālu resursu, kā arī citi līdzekļi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.

4.9. Parakstot Līgumu, *Izpildītājs* apliecina, ka tā darbinieki, kas ir vai būs iesaistīti Līguma izpildē ir vai tiks iepazīstināti ar nosacījumiem par konfidencialitāti pirms darba uzsākšanas.

4.10. Katrs *Līdzējs* ir atbildīgs par Līguma neizpildi vai par to, ka Līgums nav izpildīts pienācīgi tā vainas dēļ.

4.11. Gadījumā, ja *Izpildītāja* darbības vai bezdarbības rezultātā, sniedzot Līgumā noteikto Pakalpojumu, tiek bojāta *Pasūtītāja* vai trešās personas manta vai nodarīts kaitējums *Pasūtītāja* darbinieku dzīvībai vai veselībai, tad jebkādus zaudējumus un kompensācijas par radīto kaitējumu sedz *Izpildītājs*, kā arī *Izpildītājs* uzņemas visu un jebkāda veida atbildību par nodarījumu un tā radītajām un iespējamām sekām.

**5. Līgumsods**

5.1. Gadījumā, ja *Izpildītājs* neizpilda Līgumā noteiktās saistības un *Pasūtītājs* pieprasa *Izpildītājam* maksāt līgumsodu, *Izpildītājs* maksā *Pasūtītājam* līgumsodu 0,1 % apmērā no Līguma kopējās summas par katru nokavēto dienu, bet ne vairāk kā 10 % apmērā no Līguma kopējās summas, ja minētais nokavējums radies *Izpildītāja* vainas dēļ.

5.2. Gadījumā, ja *Pasūtītājs* nesamaksā *Izpildītājam* Līguma maksājumu paredzētajā termiņā un *Izpildītājs* pieprasa *Pasūtītājam* maksāt līgumsodu, *Pasūtītājs* maksā *Izpildītājam* līgumsodu 0,1 % apmērā no laikā nesamaksātās naudas summas par katru nokavēto dienu, bet ne vairāk kā 10 % apmērā no Līguma kopējās summas.

5.3. Gadījumā, ja Līgums tiek pārtraukts *Izpildītāja* vainas dēļ, *Izpildītājs* maksā *Pasūtītājam* līgumsodu 10 % apmērā no Līguma kopējās summas.

5.4. Gadījumā, ja Līgums tiek pārtraukts *Pasūtītāja* vainas dēļ, izņemot Līguma 9.5.punktu, *Pasūtītājs* maksā *Izpildītājam* līgumsodu 10% apmērā no Līguma kopējās summas.

5.5. Līgumsoda samaksa neatbrīvo *Līdzējus* no Līgumā noteikto saistību pilnīgas izpildes.

**6. Konfidencialitāte**

6.1. Visa un jebkāda informācija, ko *Pasūtītājs* sniedz *Izpildītājam* Līguma izpildes laikā vai arī tā atklājas pildot ar Līgumu uzņemtos pienākumus, un Līguma izpildes rezultāti, kā arī jebkura šīs informācijas daļa, tajā skaitā, bet ne tikai informācija par *Pasūtītāja* darbību, finanšu stāvokli, tehnoloģijām, tajā skaitā rakstveida, mutvārdu vai datu formā uzglabāta informācija, kā arī informācija par Līguma izpildi, tiek atzīta un uzskatīta par konfidenciālu.

6.2. *Izpildītājam* nav tiesību izpaust informāciju, kas Līguma izpildes laikā gūta no *Pasūtītāja*, trešajām personām bez *Pasūtītāja* rakstveida piekrišanas saņemšanas. *Izpildītājam* ar vislielāko rūpību un uzmanību ir jārūpējas par informācijas drošību un aizsardzību.

6.3. *Izpildītāja* pienākums ir nodrošināt, ka tā amatpersonas un darbinieki, kuri izmantos *Pasūtītāja* konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir *Izpildītājam* Līgumā.

6.4. *Pasūtītāja* informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:

6.4.1. informācija tiek izpausta pēc tam, kad tā kļuvusi publiski zināma vai pieejama neatkarīgi no *Līdzējiem*;

6.4.2. informācija tiek izpausta normatīvajos aktos noteiktajos gadījumos, apjomā un kārtībā.

6.5. Līguma 6.nodaļas noteikumi ir spēkā arī Līgumam zaudējot spēku, bez termiņa ierobežojumiem.

6.6. Līguma 6.nodaļas noteikumi nav attiecināmi uz *Pasūtītāja* tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā *Izpildītājs* ir sagatavojis un nodevis *Pasūtītājam*. Materiālu un citu darbu rezultātu izmantošanai pēc *Pasūtītāja* ieskatiem nav nepieciešama rakstveida *Izpildītāja* piekrišanas saņemšana.

6.7. *Izpildītājs* ir tiesīgs apstrādāt no *Pasūtītāja* iegūtos datus tikai tādā apjomā, kas nodrošina Pakalpojuma sniegšanu. *Izpildītājs* nodrošina, ka ierobežotas pieejas informāciju, kas satur fizisko personu datus, apstrādā tikai tādi *Izpildītāja* darbinieki, kas atbilstoši Fizisko personu datu aizsardzības likuma 27.panta pirmajai daļai ir rakstveidā apņēmušies saglabāt un nelikumīgi neizpaust fizisko personu datus.

**7. Nepārvarama vara (force majeure)**

7.1. *Līdzēji* tiek atbrīvoti no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgais *Līdzējs* nevarēja ne paredzēt, ne novērst, ne ietekmēt un par kuru rašanos *Līdzējs* nav atbildīgs.

7.2. Līguma izpratnē nepārvarama vara nozīmē notikumu, kas ir ārpus *Līdzēja* pamatotas kontroles un atbildības (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara kādam no *Līdzējiem* savu no Līguma izrietošo saistību izpildi par neiespējamu.

7.3. *Līdzēja* nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja *Līdzēja* nespēja izriet no nepārvaramas varas notikuma, ja *Līdzējs*, kuru ietekmējis šāds notikums, ir veicis visus pamatotos piesardzības pasākumus, veltījis nepieciešamo uzmanību un spēris pamatotos alternatīvos soļus, lai izpildītu Līguma noteikumus, un ir informējis otru *Līdzēju* pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.

7.4. Jebkurš periods, kurā *Līdzējam* saskaņā ar Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā *Līdzējs* nespēja veikt šādu darbību nepārvaramas varas ietekmē.

7.5. Ja nepārvaramas varas apstākļi turpinās ilgāk nekā 30 kalendāra dienas, *Līdzēji* ir tiesīgi vienpusēji atkāpties no Līguma, par to piecas darba dienas iepriekš rakstveidā informējot otru līgumslēdzēju pusi. Līguma izbeigšanas gadījumā, kuras pamats ir nepārvarama vara, nevienam no *Līdzējiem* nav tiesību prasīt zaudējumu atlīdzību.

**8. Līguma darbības termiņš**

8.1. Līgums stājas spēkā tā parakstīšanas brīdī un ir spēkā līdz kopējās līgumsummas sasniegšanai, bet ne ilgāk kā līdz 2020.gada 31.janvārim.

8.2. Ar Līguma spēkā stāšanos visas starp *Līdzējiem* iepriekš panāktās vienošanās, sarakste par Līguma noteikumiem, kas nav ietvertas Līgumā, zaudē savu juridisko spēku, un neviens no *Līdzējiem* nav tiesīgs atsaukties uz tām.

**9. Līguma grozīšana un pārtraukšana**

9.1. Līgums var tikt grozīts Līdzējiem par to savstarpēji vienojoties. Līguma grozījumi noformējami rakstveidā, un pēc to abpusējas parakstīšanas tie kļūst par Līguma neatņemamu sastāvdaļu. Grozījumi var tikt veikti ievērojot Publisko iepirkumu likuma 61. panta noteikumus.

9.2. Līdzēji ir tiesīgi veikt grozījumus Līgumā šādos gadījumos:

9.2.1. ja *Izpildītājs* tiek aizstāts ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;

9.2.2. Līgumā tiek veikti tehniski grozījumi, lai precizētu Līgumā ietvertos noteikumus;

9.2.3. ja tiek samazināts *Izpildītājam* nododamā Pakalpojuma apjoms.

9.3. Līgums var tikt izbeigts pirms Līguma 8.1.punktā norādītā termiņa beigām, *Līdzējiem* par to rakstveidā vienojoties, vai pēc viena *Līdzēja* uzteikuma, ja otrs *Līdzējs* nepilda Līguma saistības ilgāk kā 20 dienas, rakstveidā brīdinot par to vismaz 10 dienas iepriekš. Šajā gadījumā *Līdzēji* veic savstarpējos norēķinus par faktiski veikto un Līgumā noteiktajā kārtībā pieņemto Pakalpojuma daļu.

9.4. *Pasūtītājam* ir tiesības vienpusēji izbeigt Līgumu, rakstveidā brīdinot *Izpildītāju* par to 30 dienas iepriekš, ja *Pasūtītājs* konstatē, ka *Izpildītājs* sniedz Pakalpojumu neatbilstoši Līgumam vai nepienācīgā kvalitātē. *Pasūtītājs* šajā gadījumā *Izpildītājam* neatlīdzina ar Līguma izbeigšanu radītos zaudējumus.

9.5. *Pasūtītājam* ir tiesības vienpusēji izbeigt Līgumu arī gadījumā, ja Līgumā *Pasūtītāja* ietverto saistību izpilde ir neiespējama vai apgrūtināta sakarā ar būtisku *Pasūtītāja* finansējuma samazinājumu, kā arī sakarā ar *Pasūtītāja* reorganizāciju vai likvidāciju, ja tās rezultātā *Pasūtītāja* saistību pārņēmējs neturpina veikt funkciju vai uzdevumus, kuru nodrošināšanai noslēgts Līgums, vai arī veic šo funkciju vai uzdevumus samazinātā apjomā. Šajā gadījumā tiek piemērota Līguma 9.4.punktā noteiktā brīdināšanas kārtība un Līguma 9.3.punktā noteiktā norēķināšanās kārtība.

**10. Strīdu izskatīšanas kārtība**

10.1. Visas domstarpības, nesaskaņas un strīdi, kas rodas starp *Līdzējiem* saistībā ar Līguma izpildi, tiek atrisināti savstarpēju pārrunu ceļā.

10.2. Ja *Līdzēji* nespēj strīdu atrisināt savstarpēju pārrunu rezultātā 30 dienu laikā, tas tiek nodots izskatīšanai tiesā Latvijas Republikā spēkā esošo normatīvo aktu noteiktajā kārtībā.

**11. Citi noteikumi**

11.1. Parakstot Līgumu, *Līdzēji* apliecina, ka tiem ir visas nepieciešamās pilnvaras un tiesības, lai slēgtu Līgumu, kā arī tiem nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.

11.2. *Līdzējiem* savlaicīgi, bet ne vēlāk kā trīs darba dienu laikā jāinformē otrs *Līdzējs* par jebkurām izmaiņām saimnieciskajā darbībā, t.sk. par juridiskās adreses, vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.

11.3. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.

11.4. Līgums sagatavots divos eksemplāros, pa vienam eksemplāram katram Līdzējam. Abiem Līguma eksemplāriem ir vienāds juridiskais spēks.

11.5. Līgumam ir pievienoti šādi pielikumi, kuri ir Līguma neatņemamas sastāvdaļas:

11.5.1. 1.pielikums – Pakalpojumu sniegšanas objektu saraksts uz 2 lp;

11.5.2. 2.pielikums – Tehniskais–finanšu piedāvājums uz 4 lp.

**12. Līdzēju rekvizīti**

|  |  |  |
| --- | --- | --- |
| **Pasūtītājs:** |  | **Izpildītājs:** |
| Nodarbinātības valsts aģentūraK.Valdemāra iela 38 k-1, Rīga, LV-1010Reģ.Nr. 90001634668Valsts kaseKods: TRELLV22Konts: LV06TREL2180451041000 |  | SIA “DARBA DROŠĪBAS CENTRS”Brīvības gatve 219-7, Rīga, LV-1039Reģ.Nr. 4000360884AS “Swedbank”Kods: HABALV22Konts: LV45HABA0551005600569 |
| Aiga Balode |  | Andis Ābele |